El Cor Ciutat de Burjassot conclou el seu X aniversari amb un excepcional concert
2025-07-24

Per posar punt i final a l’any de la celebració del seu X aniversari, el Cor Ciutat de Burjassot va oferir un excepcional concert que va tenir lloc el passat 3 de gener, en l’Església del Sagrat Cor. Després d’un any de treball orientat a reunir a molts coristes que, al llarg d’aquesta dècada, havien passat per les files del CCB, en l’entranyable cita del dissabte van estar tots presents, bé com a actors, bé com a espectadors, a més dels tres directors que ha tingut la coral durant aquests deu anys de vida, Óscar Payá, Jaime Flors i Sergi Bosch.

Aquest concert estrella va posar el fermall d’or a un any amb moltes celebracions per part del CCB que també va participar en el concert homenatge a Donya Carolina Álvarez, fundadora del Col·legi Major Sant Joan de Ribera, i en el concert realitzat a benefici de la fundació Vicente Ferrer. En els dos concerts de Nadal oferts a Burjassot per part del Cor també van participar els cors infantil i juvenil de la ciutat, mentre que en la propera localitat de Foios, el CCB també va oferir un altre concert juntament amb la coral del municipi i l’Orquestra Tetracorde.

Entre el repertori, els components del CCB van interpretar, amb gran mestratge després de mesos d’assajos, diversos passatges de “El Mesías”, de Haendel. Els seus directors Oscar Payá, Jaime Flors i Sergi Bosch han manifestat sentir-se realment satisfets en veure que “els components d’aquesta gran agrupació musical, han respost com sempre davant aquest nou repte musical”. Ara, el CCB ja mira al 2015, amb nous projectes a la vista.